Endamanê Hêzê Pawitişê Komelkî (HPC) Şêx Mihemed û Zekîye Sîdo derheqê hêrişanê îşxalî yê dewleta tirke yê vera Rojawanê Kurdîstanî de ANFyî rê qisey kerd.
Endamê HPCyî Şêx Mihemedo ke efrînij o bale ante bêvengîya vera hêrişanê dewleta tirke ser û vat: ''Ma do vengê xo berz bikerê û cewab bidê dişmenî. HPC şarî ra ameyo awankerdene û pawitişê şarî keno. Ma do bi her hawayî cewab bidê hêrişê dişmenî. Ma pê hêzê xo bawer ê û do vera hêrişanê dewleta tirke xo ver bidê.''
Endama HPCyî Zekîye Sîda vist vîrî ke dewleta tirke ya îşxalkere bi hawayêkê barbarî hêrişê Rojawanî kena û vat: ''Dewleta tirke armanc kena ke şar na herême ra veja. HPC, bi taybetî cinîyê HPCyî do vera nê hêrişan xurtî ra têkoşîn bikerê. Şarê ma bi fikrê Rayber Apoyî xo rêxistin kerdo û hêrişan ra nêterseno. Ma do qetî herêmanê xo ra mevejîyê û tim şarê xo bipawê.''
